Jakez

Jakez zo un anv-bihan brezhonek , deuet eus ar Bibl, diwar anv daou eus an Daouzek Abostol. Un adstumm d'an anv Jakob eo, a orin hebreek.

 Ster hag orin an anv
Evel Jakob e teu Jakez eus an hebraeg. Hep mar e teufe an anv hebraek "Ya'aqob" eus "Ya' Aqobel"E. RENAN, Les noms théophores apocopés dans les anciennes langues sémitiques, e Revue des Études Juives X, 1882, p. 162, meneget e : CYRIL ASLANOV Entre théonymie et anthroponymie : l'onomastique divine et humaine, indice de la confusion entre transcendance et immanence a dalveze "Gwarezet gant Doue" moarvat er yezhoù mezopotamek. En Testamant Kozh e lenner div zisplegadenn eus anv Jakob a denn kentoc'h d'ar c'hoarioù-gerioù pe d'un displegadenn boblek eus e sterInterbible. Da gentañ e tispleger e anv gant ar ger hebraek "aqeb" a dalveze seul an troadGeneliezh 25, 26. : ganet e vije bet Jacob, peg dre un dorn e seul e vreur Esau. En un arroudenn all eus an destenn-seGeneliezh 27, 36. e tostaer e anv ouzh ar verb 'aqab, distroadañ, un damveneg eus ar skudellad fer a dalvezas da Jakob evit kemer e henanded digant Esau. 

Er Bibl e teuas da vezañ IACOBOS e gresianeg. Latinekaet eo bet e Jacobus goude. Meur a anv zo deveret diouzh an anv latin e yezhoù disheñvel (Gwelet izeloc'h).

Brudet eo bet an anv-se gant an ozhac’h-meur Jakob ha gant an holl sent kristen anvet Jakez.

Stummoù brezhonek all
Jalm pe Chalm a gaver ivez evel anv-tiegezh. Jakig a gaver evel stumm bihanaat, e-kichen Jakezig. Jakou, evel er ganouenn Marijanig Lagadbran. Yagu pe Yegu pe c'hoazh Ugu evel en anv-lec'h ar Roc'h Ugu e Bro-Dreger. Jakeza ha Jaketa evit ar merc'hed, hag ivez Jakelina, diwar ar stumm gallek.

Eil anv-bihan : kavet e vez ivez an anv evel eil anv-bihan, dreist-holl Yann-Jakez, Per-Jakez.

Ral e seblant bezañ evel anv-bihan gwir, peuvuiañ ne vez nemet troidigezh an anv galleg Jacques, evel gant ar skrivagnerien Jakez Riou pe Jakez Kerrien, pe gant sonerien e Breizh. 

 Stummoù er yezhoù all 
 Alamaneg : Jakob
 Arabeg : Yacoub
 Daneg : Jakob ha Jacob
 Finneg : Jaakob 
 Galleg : Jacques, Jacob, ha berranvioù deveret.
 Hebraeg : Yakov 
 Hungareg : Jakab
 Italianeg : Giacobbe ha Giacomo
 Kastilhaneg : Jacobo, Jaime, Diego ha Iago (alese Sant Iago, ha dre vesk Santiago). Katalaneg : Jaume
 Korseg : Giacumu.
 Nederlandeg : Jacob, Jakob, Jaap, Kobus, Jaak, Koos
 Okitaneg : Jacme ha Jaume 
 Poloneg : Jakub  ha Kuba, ha Kubuś
 Portugaleg : Jacó, Jaime, Diogo, Iago ha Tiago, evel e kastilhaneg.
 Rusianeg : Яков (Yakov)
 Saozneg : Jacob, James, Jake, Jack

Anvioù-tud
Sent
Jakez, mab Zebedea, pe Jakez an Henañ, unan eus an ebestel
Jakez, mab Alfae, unan eus an ebestel.
Jakez, eskob Jeruzalem, lesanvet "Jakez ar Yaouankañ", anvet "kenderv" pe "breur" Jezuz, ha penn-rener doujet Iliz-vamm JeruzalemAn Testamant Nevez - eil lodenn, gant Kenvreuriez ar Brezoneg, 1988, p. 164.. Gwelet gant Tadoù an Iliz evel aozer Lizher Sant JakezTroidigezh an Testamant Nevez dindan renerezh Maodez Glanndour, Al Liamm, 1971, p 532

Eskibien
 Jakez Voragine, arc’heskob Genova, skrivagner al levr anvet Ar vojenn alaouret.
 Jakez Amboise (den a relijion)

Rouaned
 Jakez I, anv tri roue 
 Jakez II, anv tri roue,
 Jakez III (pajenn disheñvelout)
 Jakez IV, roue Bro-Skos
 Jakez V, roue Bro-Skos
 Jakez VI, roue Bro-Skos pe Jakez, roue I Bro-Saoz
 Jakez VII, roue Bro-Skos pe Jakez II, roue Bro-Saoz

 Jakez Karter, merdeer
 Jakez Konan, skrivagner
 Jakez Riou, skrivagner
 Jakez Kerrien, skrivagner
 Per-Jakez Heliaz, skrivagner, hag e lesanv Jakez Kroc'hen
 Jakez Bernard, produer

Anvioù lec'hioù
Meur a Sant-Jakez zo e Breizh.
Sant-Jakez an Turki a vez graet eus kêr Santiago de Compostela er c'hanaouennoù hengounel

Traoù all
Hent Sant-Jakez
Kregin Sant Jakez
Ma breur Jakez, pe Breurig Jakez, kanaouenn bugale
 "Jakez en deus lavaret" : c'hoari bugale dreist-holl. Unan eus ar c'hoarierien a ro kemennoù d'ar re all. Pa grog e urzhioù gant "Jakez en deus lavaret" e tle ar c'hoarierien all ober diouzh en deus goulennet, mod all e rankont chom hep ober pe ez int koll.

Gwelet ivez
 Jacques
 James
 Jaime

Notennoù

Rummad:anvioù-bihan brezhonek